《冬至后二日送杨西侯入关步韵》
清代·戴梓

苦口留君留不住，任君归去自生悲。目穷秦筑寒无泪，肤裂辽天痛有诗。

青海月孤鞭匹马，黄沙风急锁双眉。歌残别后三千路，回首应思塞上时。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。